เทคนิครีวิวอย่างไร ไม่ให้ถูกฟ้องหมิ่นประมาท มีอะไรบ้าง
เปิดเทคนิค รีวิวอย่างไร ไม่ให้ถูกฟ้องหมิ่นประมาท             “รีวิว ตามจริงแล้วถูกฟ้อง” คือแบบไหนบ้าง เช่น จากเหตุที่มีการรีวิวการใช้ยาสีฟันแล้วปรากฏว่ามีการแพ้ที่บริเวณคาง แล้วมีการนำยาสีฟันสองยี่ห้อมารีวิวเทียบกัน จนถูกหมายศาลฟ้องเรียกค่าเสียหาย หรือ ที่มีการเขียนรีวิวว่า “อย่าเข้ามาพักที่นี่นะ เลี่ยงได้ก็เลี่ยงซะ ที่นี่แย่กว่าโคโรน่าไวรัสเสียอีก” หรือ “ผู้จัดการที่นี่แย่มากๆเขาทั้งหยาบคายและแสดงกิริยาที่ไม่สุภาพต่อลูกค้าเอามากๆไปพักที่อื่นเถอะ ยังมีที่พักอื่นอีกเยอะ ที่พนักงานมีความสุขกับการเข้าพักของเรา” หรือรีวิวเกี่ยวกับอาหาร เช่น “ถ้าจะเปรียบเทียบว่าเหมือนน้ำล้างเท้าก็ได้ ติดตรงไม่เคยกินน้ำล้างเท้ามาก่อน ไว้กินน้ำล้างเท้าแล้วจะมาเปรียบเทียบแบบนี้อีกที” เป็นต้น เพราจะเสี่ยงถูกฟ้องทั้งอาญาฐานหมิ่นประมาท และฟ้องแพ่งเรียกค่าสินไหมทดแทนกรณีละเมิด ตามมาตรา 423           ซึ่งการรีวิวที่ถูกฟ้องหมิ่นประมาท มีโทษตามกฎหมายดังนี้ ตามประมวลกฎหมายอาญา มาตรา 326 ผู้ใดใส่ความผู้อื่นต่อบุคคลที่สาม โดยประการที่น่าจะทำให้ผู้อื่นนั้นเสียชื่อเสียง ถูกดูหมิ่น หรือดูเกลียดชัง ผู้นั้นกระทำความผิดฐานหมิ่นประมาท ต้องระวางโทษจำคุกไม่เกินหนึ่งปี หรือปรับไม่เกินสองหมื่นบาท หรือทั้งจำทั้งปรับ            มาตรา 328 ถ้าหมิ่นประมาทได้กระทำโดยการโฆษณาด้วยเอกสาร ภาพวาด ภาพระบายสี ภาพยนตร์ ภาพหรือตัวอักษรที่ทำให้ปรากฏไม่ว่าด้วยวิธีใดๆแผ่นเสียง หรือสิ่งบันทึกเสียง บันทึกภาพ หรือบันทึกอักษร กระทำโดยการกระจายเสียง หรือกระจายภาพ หรือโดยกระทำการป่าวประกาศด้วยวิธีอื่น ผู้กระทำต้องระวางโทษจำคุกไม่เกินสองปี และปรับไม่เกินสองแสนบาท           รีวิวอย่างไร ไม่ให้ถูกฟ้องหมิ่นประมาท ตามมาตรา 329 คือการแสดงความคิดเห็นหรือข้อความใดโดยสุจริต… เป็นการรีวิวเชิงสร้างสรรค์ หรือรีวิวในฐานะที่เป็นผู้บริโภคที่มีการใช้สินค้านั้นจริงๆ ซึ่งเป็นการรีวิวในตัวสินค้าที่เราใช้บริการ แต่หากจะไม่โดนเสี่ยงฟ้องเลย เช่น เราไปทานอาหารร้านนึง เจอขาแมลงสาบในอาหาร มีการถ่ายคลิปไว้แล้วไปโพสต์เลย โดยไม่ได้คุยกับที่ร้านค้าโดยตรง ว่าทางร้านค้าจะแสดงว่ารับผิดชอบอย่างไร แล้วไปโพสต์ที่เจอแบบนี้ และต่อว่าเจ้าของร้าน การบริการ หรือผลประกอบการโดยไม่เกี่ยวกับอาหารที่เราโดน แบบนี้อาจเสี่ยงถูกฟ้องได้ แนะนำให้ควรบอกร้านให้ทราบก่อน ถ้าร้านค้าไม่รับผิดชอบจะไปโพสต์ก็ได้ หรือก่อนโพสต์ให้ร้องที่สคบ.(สำนักงานคณะกรรมการคุ้มครองผู้บริโภค) ก่อน แล้วจะโพสต์เตือน หรือฟ้องศาลในภายหลัง             ในขณะเดียวกันถ้ามีการรีวิวสินค้าแบบซื้อสินค้ามา 2 แบรนด์ แล้วมารีวิวเทียบกันก็เสี่ยงถูกฟ้องได้เช่นกัน เช่นใช้สกิลแคร์ยี่ห้อนี้แพ้ ใช้ยี่ห้อนี้หาย แต่บางครั้งเราอาจจะแพ้อย่างอื่นมาก่อนแล้ว พอใช้แล้วมีอาการเห่อหรือแพ้ขึ้นมา โดยไม่รู้สาเหตุที่แท้จริงแล้วไปโพสต์รีวิวเลย อาจเสี่ยงถูกฟ้อง แต่หากมีการยืนยันว่าแพ้จากตัวนี้จริงมีการตรวจสอบ หรือใบรับรองแพทย์ หรือส่งตรวจให้ทางสคบ. เช่นพบว่ามีปริมาณสารตะกั่ว สารปรอท สารสเตียรอยด์ ในปริมาณมาก แล้วจะมารีวิวเตือนภัยก็ไม่เสี่ยงโดนฟ้องได้ เทคนิครีวิวอย่างไร ไม่ให้ถูกฟ้องหมิ่นประมาท
เทคนิครีวิวอย่างไร ไม่ให้ถูกฟ้องหมิ่นประมาท มีดังนี้


1. รีวิวโดยใช้จริงและเขียนให้เป็นประโยชน์ต่อผู้อื่น

2. ไม่ใช้คำที่รุนแรง คำด่า หรือการเหน็บแนม

3. ไม่รีวิวเพื่อที่จะโจมตี หรือทำลายชื่อเสียงต่อสินค้าหรือบริการนั้นๆ

4. รีวิวต่อตัวสินค้าหรือบริการโดยตรง ไม่ใช่ตัวบุคคล หรือบริษัทหรือบริการนั้นๆในทางเสียหาย

6. หากเป็นความคิดเห็นส่วนตัวควรเขียนเพื่อลดความเข้าใจผิด
92.ข่าวสารทั่วไป สถิติต่างๆ